google/wiki40b huggingface dataset:
En håndfull tid

Handling

Den aldrende Martin blir påkalt av sitt hjertes utkårede, ungdomskjæresten Anna, hvoretter han stikker av fra aldershjemmet og setter ut på leting etter henne. Underveis får han sterke minner fra fortiden.

Om filmen

Filmen vant i 1990 to Amanda-priser, en for beste norske film og en for beste kvinnelige hovedrolle (Camilla Strøm-Henriksen). Ved samme anledning ble filmen tildelt «den norske kritikerprisen» av Norsk Filmkritikerlag. Den vant dessuten samme år to priser ved Rouen Nordic Film Festival (A.C.O.R.-prisen og presseprisen).
JSTOR

JSTOR (forkortelse for Journal Storage) er en amerikansk database for vitenskapelige tidsskrifter, særlig innen humanistiske fag og samfunnsvitenskaper. Databasen drives av en allmennyttig organisasjon, men er en betalingstjeneste. JSTOR ble etablert av Andrew W. Mellon Foundation i 1995 og gjør det mulig å søke i digitaliserte utgaver av flere hundre kjente tidsskrifter tilbake til 1665.
Liten bjørkeglassvinge

Utseende

En nokså liten (vingespenn 19 – 29 mm), slank, mørk glassvinge. Den kjennes på bakkroppens røde "belte" kombinert med de rødlige skjellene ved roten av forvingen.
Antennene er svarte, hos hannen med fine hår. Hodet er svart. Forkroppen er svart, på sidene under vingene med oransjerøde flekker. Bakkroppen er slank og sylindrisk, svart med et bredt, rødt tverrbånd omtrent midt på, haledusken er svart. Forvingen er glassklar, smalt mørk langs framkanten, bredt mørk i spissen. Ved roten har den noen oransjerøde skjell, litt utenfor midten en nokså smal, svart diskflekk som dekker mesteparten av vingebredden. Bakvingen er glassklar med mørk kant.

Levevis

Denne arten er kyttet til grupper av soleksponerte løvtrær. Larven kan utvikle seg i mange ulike løvtrær, hos oss oftest i bjørk. Larveutviklingen tar to år, det første året lever larven like under barken, det andre borer den seg innover i veden. De voksne sommerfuglene flyr i mai – juni i Sør-Norge, i juli lenger nord.

Utbredelse

Arten er holarktisk, det vil si at den er utbredt både i Palearktis og i Nord-Amerika. I Norge er den funnet over hele landet, og er trolig ganske vanlig.
Opprett

Opprett er en heraldisk betegnelse som brukes i beskrivelser (blasoneringer) av våpenskjold, for å angi at en figur er plassert rett opp og ned. Betegnelsen brukes på stillinger for både levende vesener og døde ting.
For dyr slik som løven i Norges riksvåpen, innebærer opprett at løven står på én eller to av baklabbene med to framlabber som peker ut fra kroppen og eventuelt holder en annen figur så som en øks. Motsetninger til opprett er gående, stående og liggende dyr i blasoneringer, for eksempel gående løver i Danmarks riksvåpen, stående hest i Levangers kommunevåpen og liggende løve i Rødøys kommunevåpen.
For gjenstander innebærer opprett at toppen eller spissen peker oppover. I stedet for opprett kan gjenstander være plassert på skrå eller liggende, for eksempel skråstilt anker i Nøtterøys kommunevåpen.
Bydel

Bydeler er distrikter innen byer med administrative oppgaver. Alle bykommuner i Norge er delt inn i mindre bydeler, men i offentlig norsk statistikk er det bare  Oslo, Bergen, Trondheim, Stavanger og Drammen som  deles inn i administrative deler. 
Kommunedeler har samme oppgave som en bydel, men dekker delvis eller ikke et byområde. Kommunedeler er blant annet å finne i Bodø kommune.
I noen byer har hver bydel hvert sitt styre og hver sine kandidater i bystyret. Et eksempel på dette er Paris der byen er delt opp i 20 arrondissementer som har hver sitt  bystyre og borgermester.
De fleste bydeler omfatter flere eller deler av flere strøk, områder av store byer som har vokset frem historisk, og som danner den best kjente inndeling. Men begrepet bydel brukes også til å beskrive slike mindre geografiske områder innen en bykommune, selv om de ikke har noen administrativ betydning.
I Stockholm i Sverige brukes betegnelsen stadsdelsområde.
Sigalda vannkraftverk

Sigalda vannkraftverk er en demning med et vannkraftverk i elva Tungná på Island. Dette anlegget har en totalt installert effekt på 152 MW, og stod ferdig utbygd i 1978, etter fem års byggearbeider.
Tømte

Tømte er en gård i Nannestad som i mange år var eid av «Stiftelsen Tømte» under Det Norske Videnskaps-Akademi og var seminarsted for Universitetet i Oslo. Den er i dag i privat eie.
Tømte ligger i åsene vest for Hurdalssjøen, ikke langt fra riksvei 120. Gården består egentlig av tre gårder i et sammenhengende tun, og ble testamentert til vitenskapsakademiet av Fredrik Oscar Guldberg i 1903, for at den skulle brukes som en biologisk forsøksgård. En tid ble gården også brukt som observatorium for nordlys. I vitenskapsakademiets tid ble gården drevet av forpaktere, og foruten sin egen virksomhet leide vitenskapsakademiet gården ut som seminarsted til Universitetet i Oslo. Universitetet vedtok i 2010 at leieforholdet skulle opphøre. I 2013 ble gården solgt til en privatperson for 7,5 millioner kroner.
Lamborghini Jarama

Fakta

Ferruccio Lamborghinis personlige Jarama GTS er utstilt på det offisielle Lamborghini-muséet.
Lykkens karusell

Handling

Filmen handler om en bondefamile som reiser til Iowa State Fair hvor foreldrene forsøker å vinne premier i jordbrukskonkurranser mens sønnen og datteren begge finner uventet kjærlighet på hvert sitt hold.
Den galende Hane

Den galende Hane var et dansk tidsskrift som kom ut i perioden 1827–1829 i København. Det ble utgitt av hattemaker G.A. Müller.

Bakgrunnen for bladet

G.A. Müller kom fra en ansett borgerfamilie i København av tysk herkomst. Han hørte derfor til Sankt Petri kirkes menighet i byen. Hanen på kirkefløyen hadde i lang tid manglet hode. Müller hadde derfor fått mistanke om at to av medlemmene i menighetens ledelse hadde underslått penger fra kassen, slik at det manglet penger til den nødvendige reparasjon av kirken. 
Denne meningen forfektet Müller i noen artikler i bladet Politivennen, men etter hvert ble angrepene hans altfor hensynsløse og nesten avsindige. Dette medførte at Politivennens  utgiver ikke lenger ville ta inn innlegg fra han om saken. Oppmuntret av noen spøkefugler besluttet Müller seg for å grunnlegge sitt eget blad som da utkom under tittelen Hanen med en vignett som forestilte en hane. Senere fikk hanen følge av en rytter på hver side av hanen, som stakk til den med lanser, mens det fra hestens rompe falt dukater. Noe senere kom det en vignett som forestilte Sankt Petri Kirke med den hodeløse hanen på spiret og to ryttere ridende på eseler, hver av dem bærende på  en sekk med «kirkens Spæk» (slik omtalte Müller Petri Kirkes penger).
Sekkeløp

Sekkeløp er en lek eller konkurranse som består i at deltakerne stiger opp i en striesekk, holder denne ved hoften og hopper så fort de kan over en på forhånd avtalt distanse. Sekkeløp er en populær lek ved 17. mai-feiring i Norge.
Ironi

Ironi er en tilsiktet gjennomskuelig, uoppriktig språklig ytring. Som virkemiddel i muntlig kommunikasjon brukes «ironi» som et bevisst uttrykk for flertydighet, for eksempel ved at man sier én ting, men mener noe annet, ofte det motsatte. Ironi kan uttrykkes både i skrift og i tale, og kan oppleves som en uskyldig spøk, men også som spottende hån.
Ironi er en form for uttrykk hvor en underforstått mening er skjult eller motsier uttrykkets bokstavelige betydning. Ironikeren forutsetter vanligvis at mottakeren forstår at tingene ikke er hva de sies at de er eller hva de synes å være, men også ironi kan av og til misforstås. Ironi er en form for innforstått manglende forbindelse mellom de faktiske ordene og den underliggende mening.
Selve ordet ironi kommer fra gresk εἰρωνεία (eironeia), som betyr «forstillelse» eller «hyklerisk uvitenhet» (en teknikk som ofte ble benyttet av den greske filosofen Sokrates, se nedenfor), fra είρων (eiron), «den som spør later som han er naiv». είρειν er også et radikalt verb av det greske «å snakke»; verbet είρειν (eirein) selv kommer sannsynligvis fra det indoeuropeiske roten *wer- i betydningen «å si».
Orthocavonus

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er utbredt i Australia (South Australia).
Sparta Praha (kvinner)

Sparta Praha i Mesterligaen

I Mesterligaen i fotball for kvinner har det gått varierende. I 2001-02-sesongen kom laget bare til første kvalifiseringspulje, der de kom i gruppe med Umeå, og tapte hederlige 0-1. De andre kampene vant laget til ingen nytte. Dette gjentok seg i 2002-03, nok en gang med Umeå som uovervinnelig, mens Sparta slo de andre lagene greit. Imidlertid fikk Sparta Praha føle at Umeå hadde reist fra dem, resultatet denne gang ble 1-6. 
Etter to sesonger på rad uten mesterligaen, kom Sparta tilbake i 2005-06-sesongen. Da lyktes laget å komme videre fra første kvalifiseringsrunde, riktignok med noe enklere motstand. Også i andre kvalifiseringsgruppe fikk de relativt lett motstand, om man ser bort ifra 1. FFC Frankfurt. Sparta greide uavgjort mot Frankfurt, og dermed endte de likt, med Frankfurt foran på målforskjell. Sparta kom dermed til kvartfinalen, der de fremførte hederlig mot Djurgården/Älvsjö, men tapte etter en 0-2 hjemme og 0-0 borte. Neste sesong var en skuffelse for laget. De var automatisk kvalifisert til andre kvalifiseringsrunde, men endte sist uten poeng. Både det nederlandske og det belgiske vinnerlaget ble for sterke for Sparta, i tillegg til Turbine Potsdam, som slo dem 4-0. 
Etter denne skuffelsen måtte Sparta tilbake til første kvalifiseringsrunde foran 2007-08-sesongen. Sparta vant en lett gruppe uten å overbevise, men i gruppe to endte de sist i den sannsynligvis tøffeste gruppen de har vært i. Motstanderne, Brøndby IF, Olympique lyonnais og Kolbotn Idrettslag slo alle Sparta. Imidlertid oppnådde Sparta hederlige resultater; bare Kolbotn slo dem med mer enn ett mål. 2008-09 -sesongen ble kort. Sparta røk ut i første kvalifiseringsrunde på målforskjell etter å ha spilt uavgjort mot vinneren fra Spania. I 2009-10-sesongen ble Sparta Praha direktekvalifisert til sluttspillet. Etter å ha slått Kasakhstans seriemester, røk laget mot Arsenal med 0-5 sammenlagt, noe som bør betegnes som et greit resultat mot en tidligere Mesterliga-vinner.
Madonna-gåten

Handling

Museumsdirektøren på Nasjonalgalleriet blir funnet myrdet, og kongehistorikeren Bror Anton Lamsen blir satt til å løse en hel rekke gåter som skal føre til oppklaring av mordet. Lamsen blir samtidig jaget av både politidirektøren og en polsk leiemorder på oppdrag fra en tvilsom dagligvaremilliardær.
Boken er en parodi på Da Vinci-koden av Dan Brown og følger samme opplegg, med de unntak at handlingen er lagt til Norge, og at den omhandler sammensvergelser involverende Slottet, Edvard Munch og Norske Kvinners Sanitetsforening.
Det er forskjellige «teorier» som blir lagt ut i boka, og alle er (med hensikt) tvilsomme inntil det parodiske. Edvard Munch skal visst ha vært hemmelig leder for Norske Kvinners Sanitetsforening og gjemt på Norges riksregalier. Regaliene var gjemt ved Den norske Bank i en safe, der passordet var "Passord". Det blir en jakt på regaliene og historiker Bror Anton Lamsen og gjengen blir ettersøkt av politiet, noe som viser seg å være riv ruskende galt.
Nærum skriver at Alle de historiske fakta i boka er riktige. Slik vi ser det.
Kolbjørn Fjeld

Slekt

Kolbjørn Fjeld var sønn av en lærer, Ole Fjeld (1857–1950), og Sofie Gundersen (1865–1944). Han ble i 1933 gift med Randi Utheim Medbø (født 1909).

Liv

Fjeld gikk ut av Treiders handelsskole i 1917 og arbeidet deretter for forsikringsselskapet Glitne. Han ble student i 1922. Senere studerte han ved École des Bibliothécaires i Paris og tok magistergraden ved Columbia-universitetet i New York i 1931. Fra 1919 til 1933 arbeidet han ved Deichmanske Bibliotek, og var dessuten sekretær for den norske bokhandlerforeningens opplysningskontor fra 1931 til 1933. I 1933 ble han sjef for Tiden Norsk Forlag, og beholdt denne stillingen helt til 1971. Under krigen ble forlaget stengt av tyskerne og Fjeld ble arrestert av høsten 1940.
Cheikhou Kouyaté

Landslaget

Under Sommer-OL 2012 i London deltok han for landet sitt der laget hans ble utslått i kvartfinalen.
Han ble tatt ut i Senegals tropp til VM i fotball 2018 i Russland.
Skålgroper

Skålgroper, (engelsk: Cupmarks) er en type bergkunst, som består av skålformede fordypninger (groper) hugget ut i stein. Skålgroper er den vanligste typen helleristinger i Skandinavia.
Fordypningene har vanligvis en diameter på omkring ca. 4–5 cm og dybde på ca. 0,5–1 cm, enkelte ganger kan de være enda større. 
Skålgropene er som regel hugget inn på bergflater eller på løse steiner. Oftest kan skålgroper bare identifiseres dersom det er flere av dem på samme felt, eller dersom den eller de opptrer på samme flate som annen bergkunst.

Skålgroper i Norge

I Norge er skålgropene som regel knyttet til helleristninger av den sørskandinaviske typen (jordbruksristninger). De forekommer imidlertid ofte også på steiner og svaberg uten selskap av andre figurer, og kan derfor være såvel eldre som yngre enn andre helleristninger.
De nordnorske skålgropsteinene er helt udatert og kan kanskje stamme fra en senere tid enn den øvrige bergkunsten.
Skålgropenes funksjon er ukjent, men kan sannsynligvis knyttes til ofringer eller andre ritualer. De dateres helst til bronsealderen, men de eldste kan være så gamle som slutten av yngre steinalder, og det er også ting som tyder på at de kan ha blitt hugget et stykke opp i eldre jernalder.
Når skålgroper opptrer på fast fjell slik som svaberg, og helst i samme miljø som helleristninger kalles de skålgropfelt. Store, naturlige steinblokker med skålgroper innhugd i overflaten, kalles skålgropsteiner.

Skålgroper på De britiske øyer

I England finnes i alt 1360 kjente skålgroplokaliteter, i Irland 850 og i Skottland 2220. Det dreier seg om ca 50.000 skålgroper (cups) hvorav 7.500 er omgitt av ringer. Dekorasjonene forekommer også som petroglyffisk element på menhirer (stående steiner), steinblokker og megalitter, men også på steiner i de irske ganggraver i Knowth og Newgrange eller de av Clava-type i Skottland, og i enkelte souterrain.
Krøyt

Krøyt (etablert 1993) er en norsk jazzgruppe, kjent fra flere utgivelser.
Den består av
Kristin Asbjørnsen sang,
Øyvind Brandtsegg tangent og vibrafon, samt
Thomas T. Dahl gitar.
Deres debutplate var Sub (Curling Legs, 1997).
Etterfølgeren kom med Low (BP, 1999), som ga Spellemannprisen 1999 i «åpen klasse».
I samarbeid med svenske Fläskkvartetten utvirket de
bestillingsverket til Moldejazz 2001.
Platen Body electrics (EP, Music Network, 2001) inneholdt Silent 
som ga Edvard-prisen (2000).
Til Vinterspillene skrev de Frozen waterfall.  Deres seneste utgivelse er
platen One heart is too small (Yonada, 2001).
På oppdrag fra Nordisk Kulturfond turnerte de Köln, Bergen, New York City og Tammerfors (2000), hvorpå de underholdt det ganske land på oppdrag fra Norsk jazzforum (2001).
Trioen har også laget fremføringen While my heart beats still, i samarbeidet med Vertavo-kvartetten (2003).
James Rodríguez

Karriere

Rodríguez blir ofte betegnet som den nye Carlos Valderrama.

Porto

Han fikk prisen for årets gjennombrudd i Primeira Liga for sesongen 2011-2012. I 2012 vant han den portugisiske gullballen, han ble dermed den andre colombianeren som har vunnet prisen, den andre var Radamel Falcao. Han er også den yngste spilleren som noensinne har vunnet prisen.

Monaco

Han ble solgt til AS Monaco fra FC Porto for en overgangssum på €45 millioner euro ($61 millioner dollar), noe som gjorde han til den nest dyreste colombianske fotballspilleren noensinne, bak Radamel Falcao, og den attende høyeste overgangssummen noensinne (per 28. juni 2014).

Real Madrid

Sommeren 2014 ble han klar for Real Madrid CF etter fantastiske prestasjoner under VM 2014

Bayern München

11. juli 2017 ble han lånt ut til Bayern München fra Real Madrid til 30. juni 2019. Bayern München har også opsjon på kjøp.

Landslaget

I VM 2014 ble Rodríguez toppscorer med seks mål på fem kamper, og fikk tildelt Gullstøvelen. han er også kaptein på det colambiske landslaget
Han ble tatt ut i Colombias tropp til VM i fotball 2018 i Russland.

Privatliv

Han har vært gift med Daniela Ospina siden 2011, som er søsteren til den colombianske keeperen David Ospina. Rodríguez er kristen.
Finnmarksløpet 2010

Finnmarksløpet 2010 avholdes 13. mars-20. mars. Norges hundekjørerforbund har vedtatt at Finnmarksløpet tildeles NM i 8-spann 2010. Årets 115 deltakere fra 20 land er rekord.
Jernbane i Polen

Sporvidde

Polen benytter for det meste standardspor (1,435 mm). Unntaket er en bredsporslinje fra stålverket i Katowice i det sørlige Polen til den ukrainske grensen. Dessuten finnes det noen få bredsporsstubber ved grensene til Hviterussland og Ukraina.
Marganus

Marganus eller Morganus (walisisk: Morgan) var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av Maglaurus, hertug av Alba (Skottland) og Goneril, datter av kong Leir.
Marganus, barnebarn av Leir, avskydde dronningstyret til sin tante Cordelia i Britannia fordi hun var en kvinne. Med hjelp av fetteren Cunedagius tok Marganus over kongedømmet fra Cordelia etter å ha gått til krig mot henne. Han og fetteren delte riket, og etter at Cordelia hadde begått selvmord, kom han til å styre området av Britannia nordøst for elven Humber.
Marganus var den eldste mannlige arvingen etter Leir og påvirket av sine folk ble han økende misfornøyd med å herske over kun halve Britannia. Han dro til sist i krig mot sin fetter ved å brenne og herje rundt om i Cornwall frem til deres to hærer møttes. Cunedagius beseiret Marganus og han måtte flykte. Cunedagius fulgte etter ham over hele Britannia inntil han fikk ham presset opp i et hjørne i Wales. Der ble Marganus drept og Cunedagius ble konge over hele Britannia. Ifølge Geoffrey ga Cunedagius stedet navnet Margon, etter sin døde fetter.
Tefnut

Etymologi

Navnet kan bokstavelig oversettes som «Det vannet». Det har blitt knyttet til verbet tfn, «å spytte, bli fuktig» og nu, «himmel, vannene», og kan forstås som at det henviser til regn. Versjoner av opphavsmyten forteller at Ra eller Atum (senere Ra-Atum) spyttet henne ut og hennes navn ble skrevet i hieroglyfer som spyttende munn i senere tekster.
Som de fleste egyptiske guddommer, inkludert hennes bror Shu, hadde ikke Tefnet et bestemt skrifttegn eller symbol. Hennes navn i hieroglyfer besto av de fire enkeltstående fonografiske symboler t-f-n-t. Selv om n er fonografisk en representasjon av bølger på overflaten av vann, har det aldri blitt brukt som ideogram (skrifttegn) eller determinativ (bestemmelsesord) for ordet vann (mw), eller for noe assosiert med vann.

I kunsten

Tefnut er i kunsten framstilt som et menneske med løvehode i Enneaden i Heliopolis. Hun kan også bli framstilt som en løvinne, eller som løve med hodet til en slange, men også som kun et menneske. Som menneske eller delvis menneske har hun ofte en parykk som er prydet med uraeusslange, eller en uraeus og en solskive. Hennes ansikt er tidvis vist som det ene hodet sammen med hodet til hennes bror Shu (se bilde til høyre av menat som eksempel).
I løpet av 18. og 19. dynasti, særskilt under Amarnaperioden ble Tefnut framstilt i menneskelig form med en flat hodekledning som var toppet av spirende planter. Farao Akhnatons mor Teje ble avbildet kledd i en tilsvarende hodekledning, og ble identifisert med Hathor-Tefnut. Den ikoniske blå kronen til Nefertiti ble forstått av den britiske arkeologen Joyce Tyldesley til å være avledet fra Tejes hodekledning, og kan således indikere at hun også ble identifisert med Tefnut.
Pardosa saltans

Utbredelse

Pardosa saltans er utbredt i Europa. Den finnes i Norge, faktisk utbredelsen i Norge er ikke kjent, da denne nylig beskrevne arten tidligere er registrert som den svært like og vanlige Pardosa lugubris.

Utseende

Pardosa saltans er som voksne (imago) er hunnen omtrent 6 mm, mens hannen er omtrent 5 mm lang (kroppens lengde).
Hunnen er brun, med en lysere midtstripe over ryggsiden, den kan ha noen få flekker på bakkroppen. Beina er lyst brune med mørkere ringer.
Hannen er noe mindre enn hunnen og brunsvart, med en lysere midtstripe over ryggsiden, den har noen få mørkere flekker på bakkroppen. Beina hos hannen er lyse, men mørkere, nesten svarte, nær kroppen.
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Pardosa saltans er svært lik Pardosa lugubris. Hunnene kan ikke artsbestemmes, de er helt like både av ytre utseende og genitalier. Hanner kan skilles på små detaljer i pedipalpene.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
John Denver

Barndom

Denver var født i Roswell, New Mexico som eldste sønn av Erma Louise Swope og Henry John Deutschendorf sr. Faren var av tysk avstamning og jobbet som offiser og flyinstruktør i det amerikanske flyvåpenet. I sin selvbiografi «Take me home» beskrev Denver faren som en streng mann som aldri viste sin kjærlighet til barna. Moren var av irsk og tysk avstamning og det var morens familie som introduserte Denver for musikken. Han fikk sin første gitar av mormoren da han var syv år.
Fordi faren jobbet i forsvaret måtte familien ofte flytte, noe som gjorde det vanskelig for Denver å skaffe seg barndomsvenner. Han var et innadvendt barn, og det å alltid måtte være den nye gutten var vanskelig for ham. Han var lykkelig i Tucson i Arizona, der han sang i guttekor i to år. Men så ble faren forflyttet til Montgomery, Alabama. Dette var midt under bussboikotten i Montgomery. For Denver ble Montgomery et sted fullt av hat og mistro og han ønsket ikke å være en del av det. Senere flyttet familien til Fort Worth i Texas, hvor han avsluttet high school (tilsvarer videregående skole). Denver følte seg aldri vel på high scool i Fort Worth. I tredje klasse stjal han farens bil og stakk av til California for å besøke familievenner og skaffe seg en karriere innenfor musikk. Faren kom etter i fly og fikk hanket ham inn igjen så han fullførte videregående.
Denver ble oppdratt innenfor presbyterianismen, men konverterte senere til lutherdom. Han hadde også kontaktpunkter med zen-buddhisme og enkelte yoga-guruer. Han følte også han hadde en forbindelse med Nord-Amerikas urbefolkning, og i mesteparten av sitt voksne liv lå troen hans innenfor New Age-bevegelsen.

Tidlig karriere

12 år gammel fikk Denver en 1910 Gibson akustisk gitar av bestemoren. Han lærte etterhvert å spille såpass bra at han kunne opptre på lokale klubber. I 1964 droppet han ut av Texas Tecnological College (i dag: Texas Technology University) og dro til Los Angeles. Randi Sparks antydet at «Deutschendorf» kanskje ikke var noe gunstig navn for en artist, og han tok da navnet «Denver», etter hovedstaden i Colorado. I Los Angeles sang Denver i en rekke folkemusikklubber, og i 1965 ble han medlem av «Chad Mitchell Trio» (etter at Chad Mitchell selv hadde forlatt gruppen). Gruppen skiftet senere navn til «Denver, Boise and Johnson» etter de tre daværende medlemmene (foruten Denver selv, David Boise og Michael Johnson).
Gruppen ble senere oppløst, og 1969 ga Denver ut sitt første soloalbum, «Rhymes and Reasons» på plateselskapet RCA Records. Albumet ble ingen overveldende suksess, men det inneholdt blant annet sangen «Leaving on a Jet Plane», som allerede var spilt inn av Peter, Paul and Mary og ble deres eneste #1 hit.

Sanger

«Annie's song»
«Calypso»
«Come and let my look in your eyes»
«I'm leaving on a jetplane»
«I'm sorry»
«Rocky Mountain high»
«Sunshine on my shoulder»
«Take me home, country roads»